പ്രവാസിയുടെ മൃതദേഹം അഞ്ച് മാസത്തിന് ശേഷം നാട്ടിലെത്തിച്ചു റിയാദ്: എട്ടു വര്ഷമായി സുലയില് വാഹന മെക്കാനിക്കായി ജോലി ചെയ്യുകയായിരുന്ന തമിഴ്നാട് കന്യാകുമാരി നാഗര്കോവില് സ്വദേശി ശങ്കരന് ഷണ്മുഖന് കഴിഞ്ഞ മാര്ച്ച് പതിനെട്ടാം തീയ്യതി മരണപ്പെട്ടിരുന്നു. അഞ്ച് മാസമായി സൗദി അറേബ്യയിലെ വാദീദവാസിര് സുലയില് ജനറല് ഹോസ്പിറ്റലില് ഇയാളുടെ മൃതദേഹം സൂക്ഷിച്ചിരിക്കുകയായിരുന്നു. മൃതദേഹം നാട്ടില് എത്തിക്കാന് തുണയായത് സാമൂഹിക പ്രവര്ത്തകരുടെ ഇടപെടലാണ്. റിയാദില് നിന്ന് ഇത്തിഹാദ് വിമാനത്തില് ചെന്നൈ വിമാനത്താവളത്തില് എത്തിച്ച മൃതദേഹം ബന്ധുക്കള് ഏറ്റുവാങ്ങി സ്വദേശത്ത് സംസ്കരിച്ചു. എട്ടു വര്ഷമായി സുലയില് വാഹന മെക്കാനിക്കായി ജോലി ചെയ്യുകയായിരുന്നു ഷണ്മുഖന്. മോര്ച്ചറിയില് സൂക്ഷിച്ചിരുന്ന മൃതദേഹം നാട്ടില് എത്തിക്കുന്നതിന് കുടുംബം റിയാദിലെ ഇന്ത്യന് എംബസിയുമായി ബന്ധപ്പെട്ടു. അവിടെനിന്നും സ്പോണ്സറുമായി ബന്ധപ്പെട്ട് മൃതദേഹം നാട്ടിലേക്ക് അയക്കുന്നതിനുള്ള നടപടി ക്രമങ്ങള് പൂര്ത്തീകരിക്കുക്കുകയും എംബസി ഡെത്ത് വിഭാഗം ഉദ്യോഗസ്ഥര്, റിയാദ് ഇന്ത്യന് എംബസി കമ്മ്യൂണിറ്റി വെല്ഫെയര് വളണ്ടിയറും റിയാദ് മലപ്പുറം ജില്ലാ കെ.എം.സി.സി വെല്ഫെയര് വിങ് ചെയര്മാനുമായ റഫീഖ് മഞ്ചേരി നടപടി ക്രമങ്ങള് പൂര്ത്തീകരിക്കുകയും ചെയ്തു .